Setatsiyun sepur utawa uga ditulis minangka setasiyun, tasiyun utawa stasiun iku pandheganing sepur. Ing papan iki para penumpang bisa munggah-mudhun nalika nganggo sarana transportasi sepur. Saliyané setatsiyun, ing mangsa kapungkur kaloka uga halte sepur sing duwé fungsi amèh padha karo setatsiyun sepur. Tumrap laladan/kutha sing nembé diyasa manawa setatsiyun portabel bisa minangka halté sepur.

Étimologi 
Tembung setatsiyun iku dijupuk saka basa Walanda station (, ). Banjur basa Walanda njupuk saka basa Prancis Kuna estacion. Nanging ing basa Prancis, setatsiyun sepur iku sajatiné diarani la gare, kajaba setatsiyun métro sing diarani station. Iki tembung silihan saka basa Inggris. Banjur tembung estacion iku saka Latin stātiō utawa stātiōnem.

Fasilitas ing setatsiyun sepur 
 
Fasilitas setatsiyun sepur lumrahé dumadi saka:
 Palataran parkir ing ngarep setatsiyun
 Papan adol karcis, lan lokèt informasi
 Peron utawa ruwang tunggu
 Ruang kepala setatsiyun, lan 
 Ruang PPKA (Pengatur Perjalanan Sepur) sarta peralatané, kaya sinyal, wèsel (piranti pamindhah jalur), tilpun, telegraf, lan sapanunggalané.

Setatsiyun gedhé lumrahé diwènèhi perlengkapan sing luwih akèh tinimbang setatsiyun cilik kanggo nunjang kenyamanan penumpang lan calon penumpang sepur, kaya ruwang tunggu (VIP mawa AC), rèstoran, toilèt, langgar, area parkir, sarana kaamanan (pulisi mirunggan sepur), sarana komunikasi, dipo lokomotif, lan sarana pangisèn bahan bakar. Ing papan jeneng setatsiyun sing diyasa ing jaman Walanda, lumrahé dipirantèni kanthi ukuran èlevasi rata-rata wewengkon iku saka lumahing sagara, umpamané Setatsiyun Bandung ing sangisoré ana tulisané plus-minus 709 mèter.

Setatsiyun gedhé ing Jawa 
Deleng uga: Pratélan stasiun sepur ing Indonésia
Ing ngisor pratélan setatsiyun gedhé:
 Setatsiyun Jakarta Kota-diresmèkaké 1929
 Setatsiyun Tanjung Priok-1914
 Setatsiyun Gambir (biyèn Weltevreden)-1914
 Setatsiyun Jatinegara (biyèn Meester Cornelis)
 Setatsiyun Manggarai
 Setatsiyun Pasar Senen
 Setatsiyun Bogor-1880
 Setatsiyun Bandung
 Setatsiyun Yogyakarta-1887
 Setatsiyun Sala Balapan-1876
 Setatsiyun Semarang Tawang-1873
 Setatsiyun Cirebon-1920
 Setatsiyun Surabaya Kota-1878 lan direnovasi taun 1911
 Setatsiyun Surabaya Gubeng
 Setatsiyun Surabaya Pasarturi

Gladri

Pranala njaba